# name
Corpus d’inscripcions votives etrusques amb el verb turce i les seves variants: les noves inscripcions procedents de les campanyes d’excavació de San Casciano dei Bagni (Siena, Itàlia)

# metadata.dc.description[].value
Treballs Finals de Màster de Cultures i Llengües de l'Antiguitat, Facultat de Filologia, Universitat de Barcelona, Curs: 2024-2025, Tutor: Adiego Lajara, Ignasi-Xavier

# metadata.dc.description.abstract[].value
El present treball versa sobre aquelles inscripcions votives en etrusc on s’enuncia l’acte d’ofrena d’un exvot a la divinitat receptora per part del devot. L’acció de donació ve expressada, en tots els casos, pel verb tur- (“donar”, “oferir”, “ofrenar”...) en les seves diverses variants formals (turce, turuce, etc.). L’objectiu ha estat elaborar un corpus amb els textos ja coneguts i les noves incorporacions arran de les fructíferes campanyes d’excavació portades a terme a la localitat de San Casciano dei Bagni, a la província de Siena (Itàlia). Actualment, el nombre d’inscripcions amb aquestes característiques s’eleven fins a seixant-sis (les recollides en aquesta memòria). La troballa dels nous epígrafs ha permès, alhora, que es puguin revisar algunes de les qüestions més espinoses de la lingüística etruscològica a la llum de les recents aportacions per part dels especialistes. Així, s’incorporen les novetats tendents a descartar el significat tradicional de mots com flereś i tlenaχeiś (i variants), i a atorgar-los-en de nous: “font”, “deu” i “(ex uoto) suscepto”, “(ex uoto) soluto”, respectivament. Pel que fa al valor del cas de la flexió nominal anomenat pertinentiu, només es pot destacar que entre els valors de promotor -en construccions actives-, i de complement agent -en construccions passives-, no hi ha una distància insalvable.

# metadata.dc.rights[].value
cc-by-nc-nd (c) Güell Pratdepàdua, Joaquim, 2025

# metadata.dc.source[].value
Màster Oficial - Cultures i Llengües de l'Antiguitat

# metadata.dc.title[].value
Corpus d’inscripcions votives etrusques amb el verb turce i les seves variants: les noves inscripcions procedents de les campanyes d’excavació de San Casciano dei Bagni (Siena, Itàlia)